Zenonas Baltušnikas

Zenonas Baltušnikas (1925 m. gegužės 10 d. Juostininkuose, Raguvos valsčius, Panevėžio apskritis – 2011 m. rugsėjo 6 d.) – Lietuvos žurnalistas, redaktorius.

 Biografija 
Buvo vyriausias vaikas šeimoje. 1941 m. tėvui žuvus, slapstėsi nuo persekiojimo. 1944 m. „Gražinos“ sovietinių partizanų būrio ryšininkas.

1944–1945 m. Panevėžio valsčiaus komjaunimo organizatorius. 1946–1947 m. Utenos apskrities laikraščio „Lenino keliu“ redaktorius, 1947–1949 m. Ukmergės apskrities laikraščio „Tarybinis kelias“ redaktorius.  Nuo 1948 m. SSKP narys. 1949–1951 m. mokėsi Vilniaus partinėje mokykloje. 1951–1952 m. LKP CK instruktorius. 1953–1956 m. Švenčionių rajono laikraščio „Žvaigždė“ redaktorius. 1956–1960 m. laikraščio „Tiesa“ skyriaus vedėjas.

1960–2011 m. gyveno Kaune. 1960–1987 m. didžiausio Lietuvoje regioninio laikraščio „Kauno tiesa“ redaktorius.Rūta Kanopkaitė. Žurnalistas ir vynas subręsta ne per vieną dieną // Kauno diena, 2005-05-07 1960–1968 m. Lietuvos žurnalistų sąjungos (LŽS) Kauno skyriaus vadovas.http://www.lzs.lt/lt/skyriai/kauno_skyrius/apie_skyriu_105.html?en=1190062775 1965 m. baigė Aukštąją partinę mokyklą. Palaidotas Petrašiūnų kapinėse.

Parengė turistinį leidinėlį „Kaunas“ (1973, 1979 m.; rusų, anglų ir vokiečių kalb.).

 Apdovanojimai 
 1975 m. Lietuvos SSR nusipelnęs žurnalistas;
 2009 m. LŽS medalis „Už nuopelnus žurnalistikai“.http://old.lzs.lt/?lt=1242050754 

 Šaltiniai 

 Nuorodos 
 Jūratė Kuzmickaitė. Apie sroves, rifus ir pergalingus vėjus // Kauno diena, 2005-11-26

Kategorija:Lietuvos žurnalistai
Kategorija:Lietuvos redaktoriai